"Europarlamentarii PSD, prin dna Viorica Dancila, au inceput o ofensiva de dezinformare a membrilor Parlamentului European, sustinand in scrisori adresate deputatilor europeni ca Guvernul doreste sa gratieze cazuri care reprezinta un pericol social minor si sa modifice Codurile din justitie doar pentru a le pune in acord cu decizii ale CCR", a scris pe Facebook Monica Macovei. Mai mult decat atat, Macovei sustine ca "PSD se plange deputatilor europeni ca partidele de opozitie au instigat populatia sa iasa in strada si ca presedintele Iohannis si-ar fi depasit rolul constitutional". Monica Macovei a precizat ca social-democratii ascund adevaratele intentii ale Guvernului Grindeanu, si anume "de a gratia inclusiv pedepsele cu suspendare, de a modifica abuzul in serviciu si conflictul de interese, astfel incat sa scape de pedepse politicienii penali"."Aceasta dezinformare grosolana a PSD nu poate ramane asa. Am transmis membrilor Parlamentului European o reactie, in care le spun adevarul despre ce se intampla acum in Romania, prezentand punctele de vedere ale mai multor ONG-uri din Romania, inclusiv de judecatori, imagini si inregistrari video de la protestele de duminica.Pentru ca suntem multi cei care vedem pericolul care ameninta justitia si societatea de cand PSD si ALDE si-au propus sa schimbe legile ca sa scape de condamnari si de inchisoare", a detaliat Monica Macovei.In opinia acesteia, "ofensiva de dezinformare a PSD la nivelul Parlamentului European arata ca partidul condamnatului Dragnea nu vrea sa renunte la promovarea celor doua Ordonante de urgenta ilegale".D.T.